21. ΒΑΣΙΛΙΚΟΝ ΔΙΑΤΑΓΜΑ της 6/13 Ιουν. 1951 Περί κηρύξεως φυλλοξηριωσών των περιφερειών της Κοινότητος Αγίου της Ευβοίας, του Νομού Φθιώτιδος, της Επαρχίας Μετσόβου και άλλων περιοχών του Νομού Ιωαννίνων και των νησίδων Λεβίνθου και Κενάρου μετά των πέριξ αυτών μικροτέρων ακατοικήτων νησίδων του Νομού Κυκλάδων. Έχοντες υπ’ όψιν το άρθρ. 39 του Νόμ. 214/1914 «περί μέτρων προστασίας κατά της Φυλλοξήρας», και τας υπ’ αριθ. 71/16.1.51 και 73/23.3.51 συμφώνους γνωμοδοτήσεις του παρά τω Υπουργείω Ανωτέρου Αντιφυλλοξηρικού Συμβουλίου, ως και την υπ’ αριθ. 302 της 18.4.51 τοιαύτην του Συμβουλίου της Επικρατείας προτάσει του Ημετέρου επί της Γεωργίας Υπουργού, απεφασίσαμεν και διατάσσομεν: (Αντί της σελ. 437) Σελ. 437(α) 189-65 Προστασία κατά της φυλλοξήρας 16.Ε.γ.20α-21 Άρθρον μόνον.-Κηρύσσομεν φυλλοξηριώσας τας κατωτέρω αναγραφομένας περιφερείας. 1.Την κτηματικήν περιοχήν της Κοινότητος Αγίου του Νομού Ευβοίας συμπεριλαμβανομένης και της κτηματικής περιοχής του εις την Κοινότητα ταύτην υπαγομένου χωρίου Βαρβάρα. 2.Ολόκληρον τον νομόν Φθιώτιδος. 3.Την Επαρχίαν Μετσόβου του Νομού Ιωαννίνων και τας κτηματικάς περιοχάς των Κοινοτήτων, χωρίων και Συνοικισμών της ομόρου Επαρχίας Δωδώνης, τας ευρισκομένας μεταξύ του Αράχθου ποταμού και των ορίων των Νομών Τρικάλων και Άρτης. 4.Την κτηματικήν περιοχήν την ευρισκομένην προς Νότον και Νοτιοδυτικά της ήδη φυλλοξηριώσης Επαρχίας Κονίτσης και περιλαμβανομένην μεταξύ των κάτωθι ορίων αποτελούντων την νέαν προς τας πλευράς ταύτας οροθετικήν γραμμήν της φυλλοξηριώσης ζώνης. Τα όρια ταύτα είναι ο ρους του Αώου ποταμού από των ορίων του Νομού Κοζάνης μέχρι και της Γεφύρας Κονίτσης. Εκείθεν η οροθετική γραμμή ακολουθεί την κορυφογραμμήν του όρους «Γκαμήλα» μέχρι της Γέφυρας «Βοϊδομάτη» εκ της οποίας ακολουθεί την νέαν οδόν Κονίτσης-Βίγλας. Από της Βίγλας η οροθετική γραμμή κατευθύνεται προς δυσμάς αφίνουσα προς βορράν αυτής ήτοι εντός της φυλλοξηριώσης ζώνης τας κτηματικάς περιοχάς των Κοινοτήτων Α. Ραβινίων και Βησσάνης, φθάνουσα μέχρι του υψώματος «Κουτσόκρανο» και εκείθεν μέχρι των Αλβανικών συνόρων περικλείουσα επίσης εντός της φυλλοξηριώσης ζώνης και την κτηματικήν περιοχήν του παραμεθορίου χωρίου Αργυροχωρίου. 5.Τας νησίδας του Νομού Κυκλάδων Λέβινθον και Κέναρον μετά των περί αυτάς μικροτέρων ακατοικήτων νησίδων. Εις τον αυτόν επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος Διατάγματος. 